థాజం అబోహ్

థాజం అబోహ్ అరుణాచల్ ప్రదేశ్ రాష్ట్రానికి చెందిన కవి, పాటల రచయిత, గాయకుడు & రాజకీయ నాయకుడు. ఆయన అరుణాచల్ ప్రదేశ్ శాసనసభకు ఖోన్సా వెస్ట్ శాసనసభ నియోజకవర్గం నుండి రెండుసార్లు
ఎన్నికై మంత్రిగా పని చేశాడు.

థాజం అబోహ్ సాహిత్యానికి చేసిన కృషికి గుర్తింపుగా 2024 సంవత్సరానికి అరుణాచల్ ప్రదేశ్ లిటరరీ సొసైటీ (APLS) లూమినస్ లమ్మర్ డై లిటరరీ అవార్డును అందుకున్నాడు.
రాజకీయ జీవితం
థాజం అబోహ్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 అరుణాచల్ ప్రదేశ్ శాసనసభ ఎన్నికలలో ఖోన్సా వెస్ట్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి హాంగ్లియం సుమ్న్యాన్ పై 546 ఓట్లతో ఓడించి వరుసగా తొలిసారి ఎమ్మెల్యేగా ఎన్నికయ్యాడు. ఆయన 2004  శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి యుమ్సేమ్ మాటేపై 105 ఓట్లతో ఓడించి వరుసగా రెండోసారి ఎమ్మెల్యేగా ఎన్నికయ్యాడు. 

థాజం అబోహ్ 2009 అరుణాచల్ ప్రదేశ్ శాసనసభ ఎన్నికలలో ఖోన్సా వెస్ట్ శాసనసభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి యుమ్సేమ్ మాటే చేతిలో 468 ఓట్ల తేడాతో ఓడిపోయాడు. ఆయన 2014 శాసనసభ ఎన్నికలలో బీజేపీ అభ్యర్థిగా పోటీ చేసి 1,361 ఓట్లతో మూడోస్థానంలో నిలిచాడు. 

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు